Tliet żgħażagħ bi grupp sabiex jgħinu Indjani li qed jiffaċċjaw diversi sfidi
Waqt l-eqqel tal-pandemija tal-Covid-19, tliet żgħażagħ Indjani li jgħixu Malta waqqfu grupp bl-isem ta' Yuvadhara Cultural Forum. L-għan ewlieni kien li jgħin lill-Indjani li jiġu mill-provinċja ta' Kerala jiffaċċjaw diversi sfidi li kellhom quddiemhom minħabba l-pandemija. L-inizjattiva kibret tant li l-forum illum iħaddan 70 voluntier. Lura f'April li għadda, meta l-pajjiż kien għaddej fl-eqqel tal-pandemija tal-Covid 19, tliet żgħażagħ Indjani li jgħixu Malta waqfu l-Yuvadhara Cultural Forum bl-għan li jgħinu Indjani oħra, għall-bidu dawk mill-provinċja ta' Kerala, biex ikunu jistgħu jlaħħqu mal-ispejjeż tagħhom quddiem sfidi kbar. Matul il-pandemija, il-Yuvadhara Cultural Forum ta 170 xirja lil Indjani li kienu fil-bżonn. Kif spjega wieħed miż-żgħażagħ tal-Yuvadhara Cultural Forum, minn 3 membri dawn issa telgħu għal qrib is-70 voluntier. Minbarra li jagħtu mill-pagi tagħhom, il-membri tal-Yuvadhara Cultural Forum qed jorganizzaw attivitajiet biex jiġbru l-fondi, fosthom attivitajiet sportivi u festival tal-ikel. Ayoob Thavanur qal li minbarra li qed jgħinu Indjani f'Malta, illum-il ġurnata mhux biss minn Kerala, il-Yuvadhara Cultural Forum għen f'dik li tissejjaħ il-Fond tal-Ministru Ewlieni ta' Kerala biex jgħin tfal fl-Indja. Il-Yuvadhara Cultural Forum waqfet ukoll fergħa biex twassal l-aħħar aħbarijiet marbuta mal-coronavirus f'Malta bl-għan li tinforma lill-Indjani li jgħixu hawn.